**ליאה מישל צרפתי** (באנגלית: **Lea Michele Sarfati**; נולדה ב-29 באוגוסט 1986) היא שחקנית וזמרת-יוצרת אמריקאית. ידועה בזכות תפקידה בתור רייצ'ל ברי בסדרה המוזיקלית "Glee", תפקיד אשר הקנה לה מועמדות לפרס אמי ולשני פרסי גלובוס הזהב לשחקנית הטובה ביותר.

ביוגרפיה
--------

ליאה מישל צרפתי נולדה בברונקס, ניו יורק שבארצות הברית, כבת יחידה. היא גדלה בניו ג'רזי. אמה, אדית טומסינה (לבית פורסלי) אחות לשעבר, ממשפחה נוצרית-קתולית ממוצא איטלקי. אביה, מארק דייוויד צרפתי, ממשפחה יהודית-ספרדית ממוצא יווני שהוריו הגיעו מסלוניקי. מישל גדלה כנוצריה, וציינה שאביה שמח ללכת עמה ועם אמה לכנסיות קתוליות. בראיון ל"ישראל היום" מישל הצהירה: "אני יהודיה כפי שאני איטלקייה"

מישל התקבלה לבית הספר טיש לאומנויות באוניברסיטת ניו יורק, אך בחרה להמשיך לעבוד על הבמה.

קריירה
------

### משחק

מישל הופיעה בברודוויי כבר מגיל שמונה. תפקידה הראשון היה כשחקנית מחליפה בדמותה של קוזט במחזמר "עלובי החיים". ב-2004 שיחקה מישל בהפקה המחודשת של "כנר על הגג", וב-2005 היא שיחקה בהצגה "יומנה של אנה פרנק".
בין השנים 2006–2008 כיכבה מישל כוונדלה ברגמן במחזמר "אביב מתעורר".

בין 2009–2015 כיכבה בסדרה "Glee", בה שיחקה את רייצ'ל ברי. מישל הייתה מועמדת לפרס אמי ולפרס גלובוס הזהב על משחקה בסדרה. מישל שיחקה את דמותה של רייצ'ל ברי גם בסדרות האנימציה "משפחת סימפסון" ו-"המופע של קליבלנד".

בשנת 2011 שיחקה בסרט "סילבסטר בניו יורק". בשנת 2013 דיבבה את דורותי גייל בסרט "בחזרה לארץ עוץ".

בשנים 2015–2016 שיחקה בסדרת הקומדיה-אימה "מלכות הצעקה". בשנת 2017 גילמה את אמנדה בסדרת האנתולוגיה של רשת הולו "מימד 404".

ב-2019 שיחקה בסרט הטלוויזיה "מחכה לך בחג".

בספטמבר 2022 שבה חזרה אל הבמה של ברודוויי, בתפקיד ״פאני ברייס״ במחזמר ״מצחיקונת״, תפקיד בעבר ציינה שהוא תפקיד חלומותיה, ואותו גילמה גם דמותה בסדרה glee, רייצ׳ל ברי.

### מוזיקה

בשנת 2008 הפיקה מישל קונצרט הנקרא "Alive in the World" על מגדלי התאומים.

ב-2014 יצא אלבום הבכורה שלה, "Louder", שהגיע למקום הרביעי במצעד האלבומים האמריקאי בילבורד הוט 100.

ב-2017 יצא אלבומה השני, "Places".

ב-2019, יצא הסינגל "It’s the most wonderful time of the year" ואחריו אלבומה השלישי, "Christmas in the City".

בשנת 2023 הופיעה ברשימה השנתית טיים 100 של מגזין טיים.

ספרים
-----

ב-2014 יצא לאור ספרה "Brunnete Ambition", בו היא מספרת על חוויות שחוותה עד כה ומציעה טיפים לבריאות ויופי.

עיסוקים נוספים
--------------

מישל פעילה למען זכויות להט"ב וזכויות בעלי חיים. בנובמבר 2009, מישל וג'ונתן גרוף גייסו כספים למען קהילת הלהט"ב. על עבודתה עם בעלי חיים היא קיבלה פרס מארגון "אנשים למען יחס מוסרי לבעלי חיים".

מישל היא דמוקרטית וליברלית אשר תמכה בבחירות ב-2012 בברק אובמה.

ביוני 2020, השחקנית סמנתה מארי ווייר (אנ'), שעבדה עם מישל בסוף שנת 2014 בעונה השישית של הסדרה Glee, האשימה את מישל בגסות רוח רבה כלפיה על הסט, כשהיא מתנהגת ב"מיקרו-אגרסיות טראומטיות". בעוד וויר לא הצהירה במפורש כי התנהגותה הגסה של מישל כלפי שחקנים חדשים עם תפקידים מינוריים קשורה לגזענות, היא רשמה את דבריה בתגובה ישירה לכך שמישל פרסמה הודעה ברשתות החברתיות על מחאות ג'ורג' פלויד. שתי שחקניות נוספות שכיכבו לצידה של מישל בסדרה, הת'ר מוריס ואמבר ריילי (אנ'), הצהירו כי היא יכולה להראות גסות רוח לאחרים על הסט, אך אף אחד מהם לא תמך בטענה שמישל היא גזענית. מישל הגיבה בהתנצלות וציינה כי התגובות בשל אנשי צוות רבים בתגובה להאשמתה של וייר גרמו לה להיות מודעת לכך שההתייחסות הכללית לכל חברי צוות השחקנים באותן שנים היה "לא רגיש או בלתי הולם", סימן של "חוסר בגרות", והבינה שהיא הייתה "קשה שלא לצורך" כלפי אחרים בסביבתה, וכי היא תמיד "תמשיך לעבוד כדי לשפר את עצמה ולקחת אחריות על מעשיה." ב־2 ביוני 2020, HelloFresh הודיעו שהם סיימו את השותפות שלהם עם מישל, ותיארו את מעשיה של מישל כגזעניים.

באוקטובר 2023, מישל, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

חיים אישיים
-----------

בשנת 2011 החלה לצאת עם השחקן קורי מונטית', וזה לאחר שהשניים כבר מגלמים זוג בסדרה "Glee". ב-7 ביולי 2012 השניים התארסו, עד למותו ביולי 2013 ממנת יתר. לאחר מותו כתבה לו את השיר "If You Say So" יחד עם הזמרת האוסטרלית סיה. השיר כלול באלבומה של מישל "Louder".

בין השנים 2014–2016 יצאה מישל עם הדוגמן מתיו פייץ'. הזוג הכיר במהלך צילומי קליפ לשירה של מישל "On My Way".

ב-28 באפריל 2018 הודיעה דרך האינסטגרם על אירוסיה לאיש העסקים זנדי רייך, מנכ"ל של מותג הבגדים AYR. השניים התחתנו ב-9 במרץ 2019 בטקס בנערך בנאפה, קליפורניה. ב-20 באוגוסט 2020 נולד בנה הבכור, ליאו.

דיסקוגרפיה
----------

### אלבומי אולפן

* 2014: Louder
* 2017: Places
* 2019: Christmas in the City
* 2021: *Forever*

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 1998 | *Buster & Chauncey's Silent Night* | כריסטינה | דיבוב |
| 2011 | סילבסטר בניו יורק | אליס |  |
| 2013 | בחזרה לארץ עוץ | דורותי גייל | דיבוב |

### טלוויזיה

| שנה | סדרה | תפקיד | הערות |
| --- | --- | --- | --- |
| 2000 | משמרת שלישית | סאמי | פרק: "Spring Forward Fall Back" |
| 2009 - 2015 | Glee | רייצ'ל ברי | תפקיד ראשי (6 עונות); 121 פרקים |
| 2010 | משפחת סימפסון | שרה | דיבוב; פרק: "Elementary School Musical" |
| 2011 | המופע של קליבלנד | רייצ'ל ברי | דיבוב; פרק: "How Do You Solve a Problem Like Roberta?" |
| 2014 | ילדי האנרכיה | גרטי | פרק: "Smoke 'em If You Got 'em" |
| 2015 - 2016 | מלכות הצעקה | הסטר אולריך (אנ') | תפקיד ראשי (2 עונות); 23 פרקים |
| 2017 | *Dimension 404* | אמנדה | פרק: "Matchmaker" |
| 2017 - 2018 | *The Mayor* | ולנטינה בראלה | תפקיד ראשי; 13 פרקים |
| 2019 | מחכה לך בחג | אוליביה הנדרסון | סרט טלוויזיה של ABC |

קישורים חיצוניים
----------------

ויקישיתוף מדיה וקבצים בנושא **ליאה מישל** בוויקישיתוף
* אתר האינטרנט הרשמי של ליאה מישל
* ליאה מישל, ברשת החברתית פייסבוק

* ליאה מישל, ברשת החברתית אקס (טוויטר)

* ליאה מישל, ברשת החברתית אינסטגרם

* ליאה מישל, ברשת החברתית טיקטוק

* ליאה מישל, סרטונים בערוץ היוטיוב

* ליאה מישל, במסד הנתונים הקולנועיים IMDb (באנגלית)

* ליאה מישל, באתר "אידיבי", מאגר הידע העברי לקולנוע ישראלי ועולמי

* ליאה מישל, באתר AllMovie (באנגלית)

* ליאה מישל, באתר Rotten Tomatoes (באנגלית)

* ליאה מישל, באתר Metacritic (באנגלית)

* ליאה מישל, במסד הנתונים הקולנועיים KinoPoisk (ברוסית)

* ליאה מישל, באתר אייטונס (באנגלית)

* ליאה מישל, באתר ספוטיפיי

* ליאה מישל, באתר סאונדקלאוד (באנגלית)

* ליאה מישל, באתר Last.fm (באנגלית)

* ליאה מישל, באתר AllMusic (באנגלית)

* ליאה מישל, באתר MusicBrainz (באנגלית)

* ליאה מישל, באתר דיזר

* ליאה מישל, באתר Discogs (באנגלית)

* ליאה מישל, באתר Songkick (באנגלית)

* ליאה מישל, באתר Genius

* ליאה מישל, באתר SecondHandSongs

* ליאה מישל, באתר בילבורד (באנגלית)

* ליאה מישל, באתר טיידל (באנגלית)
* איילה אור-אל, לוס אנג'לס, ליאה והעיר הגדולה: גלי חוזרת למשחק, באתר nrg‏, 25 באוקטובר 2012
* שיר, פרידה: איך הפכה ליה מישל מסיפור טראגי לאלמנה נצלנית?, באתר Xnet‏, 9 באוגוסט 2013

הערות שוליים
------------

1. ↑  "אני יהודיה בדיוק כפי שאני איטלקיה", באתר ישראל היום, ‏07.01.2019
2. ↑  ראיין מרפי, Lea Michele Is on the 2023 TIME 100 List, טיים, ‏13 באפריל 2023
3. ↑   "Louder" בהחלט אלבום רועש: ביקורת אלבום, באתר פרוגי, 3 במרץ 2014
4. ↑  עומר דניאל, "מישהו אמר ג'וקים?" כוכבי "גלי" מטנפים על ליאה מישל, במדור "פנאי פלוס" באתר ynet‏, 2 ביוני 2020
5. ↑  ״הפכת את החוויה שלי לגיהנום חי!״: ליאה מישל מתנצלת בפני סמנתה וואר על התקופה ב-Glee, באתר hebrewnews.com (באנגלית)
6. ↑  עומר דניאל, בעקבות ההאשמות על בריונות: כוכבת "גלי" פוטרה מעבודתה, במדור "פנאי פלוס" באתר ynet‏, 3 ביוני 2020
7. ↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
8. ↑  Lea Michele and Zandy Reich Name Their Newborn Son Ever Leo, PEOPLE.com (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5429731
* BnF: cb16513793j (data)
* GND: 135996422
* ISNI: 0000 0001 2138 5059
* LCCN: n2004081258
* MusicBrainz: 6bb57027-e15a-40fe-974e-fa788711cb75
* NLP: a0000003163617
* SUDOC: 176005226
* VIAF: 70784596
* WorldCat: lccn-n2004081258

 |